Bažant pestrý

Bažant pestrý alebo bažant Edwardsov (lat. "Lophura edwardsii", ) je jeden z najviac ohrozených druhov bažantov na svete, ktorý obýva dažďové lesy do nadmorskej výšky 600 metrov v strednej oblasti Vietnamu - je tamojším endemitom. Bol objavený v roku 1896 a pomenovaný po francúzskom mamalógovi, ornitológovi a karcinológovi Alphonse Milne-Edwardsovi, ktorý bol riaditeľom prírodovedného múzea v Paríži. Ide o druh blízko príbuzný bažantovi vietnamskému ("Lophura hatinhensis").
Divoká populácia sa odhaduje na 50249 jedincov, v rokoch 2000 až 2010 však nebolo zaznamenané jediné potvrdené pozorovanie, a tak je možno už úplne vyhynutá vo voľnej prírode. V zajatí je chovaných viac ako tisíc jedincov. Je organizovaný záchranný program priamo v oblasti jeho pôvodného výskytu (tzv. in situ program) vo Vietname.
Opis.
Zvyčajne žije v pároch. Samec sa v prvom roku života vyfarbuje na modro, hlavu má ako väčšina iných bažantov červenú. Samica je nenápadne zafarbená, znáša 47 vajec, inkubácia trvá 22 dní. Výška: 2026 cm, dĺžka tela: 5865 cm, hmotnosť: 10501115 g.
Výskyt.
Vo voľnej prírode.
Bažant pestrý bol prvýkrát opísaný v roku 1896 a zostal prakticky neznámy až do dvadsiatych rokov minulého storočia. Hoci bol v minulosti opísaný ako lokálne bežný druh, zaznamenal sa len z niekoľkých lokalít Vietnamu. V rokoch 1930 až 1996 sa predpokladá, že tento druh je vyhynutý, ale prieskumy koncom 90. rokov naznačili, že tento druh prežil na viacerých miestach v provinciách Quảng Trị a Quảng Bình. Od roku 2000 však neexistujú žiadne potvrdené záznamy o druhu.
Posledný známy jedinec tohto druhu bol v prírode odchytený v roku 1997 a umiestnený do Zoo Hanoj.
Chov v zajatí.
Do Európy bol prvýkrát dovezený v roku 1926. V celej Európe ich chovajú vo viacerých verejných chovateľských zariadeniach, najviac v Spojenom kráľovstve. Bažant pestrý je v európskych zoo zaradený do záchranného programu EEP, ktorý koordinuje Zoo Praha.
Bažant pestrý na Slovensku.
Zoo Bojnice sa zapojila do chovu tohto bažanta v roku 1997, ale prvý umelý odchov jednej samice sa podaril až v roku 1999, prvý prirodzený odchov troch mláďat v roku 2013, potom v roku 2014 s troma a v roku 2015 s dvoma mláďatami. Prirodzené odchovy tzv. pod matkou prebiehajú obtiažne.
V máji 2015 sa jedna z odchovaných samíc dostala do zásielky štyroch vtákov tohto druhu pre projekt návratu do ich pôvodnej domoviny – Vietnamu.
Záchrana druhu a chov v zoo.
V roku 2015 zrealizovala Zoo Praha transport štyroch jedincov bažantov pestrých do Zoo Hanoj, kde žijú potomkovia posledného jedinca známeho z voľnej prírody. Jeden samec a tri samice boli prevezené do Vietnamu, aby utvorili páry práve s týmito cennými potomkami. Tým by mala vzniknúť geneticky čistá línia, vďaka ktorej by sa mohli niektoré odchované jedince vypustiť do voľnej prírody.
Akcia prebehla v spolupráci s medzinárodnými asociáciami a európskymi zoologickými záhradami, konkrétne v kooperácii s World Pheasant Association (WPA), European Conservation Breeding Group (ECBG), Európskou asociáciou zoologických záhrad a akvárií (EAZA), Zoo Hanoj, Zoo Bojnice, Zoo Londýn, Fasanerie Erfurt, Zoo Plzeň a vtačím parkom vo Walsrode.
Na Slovensku ho chovajú zoologické záhrady v Bojniciach a Košiciach.